# DVD

### от Уикипедия, свободната енциклопедия

DVD е вид оптичен носител на информация (диск), а също и стандарт за запис на данни върху оптичен диск. DVD е съкращение от Digital Versatile Disk (Цифров многоцелеви диск). Техническата спецификация на DVD-ROM диск и DVD възпроизводител е готова окончателно през 1995 г. През следващата година излизат на пазара първите DVD дискове и плеери.

## [редактиране] Структура на диска

Техонологията на DVD е усъвършенстване на CD технологията (последната позволява съхранение на стандартно и най-разпространено 702 MB данни). Посредством новата технология на един диск с размерите на CD могат да се запишат данни от 4,7GB (DVD5) до 8,5GB (DVD9), съответно при еднослоен и двуслоен, но едностранен диск. Съществуват и двустранни, еднослойни DVD - DVD10, които побират до 9,4 GB. По-рядко могат да се срещнат и двуслойни, двустранни DVD с обем 17 GB, т.нар. DVD18. DVD дискът се състои от две подложки с дебелина 0,6 мм, които залепени една за друга правят 1,2 мм, което е и дебелината на един CD диск. Всяка една от подложките на DVD диска може да носи един или два информационни слоя - оттам и разнообразието във физическата структура и обема на диска (DVD5, DVD9, DVD10, DVD18).

| Еднослоен диск | Двуслоен диск
--- | --- | ---
размер | GB | GiB | GB | GiB
12 cm, едностранен | 4.7 | 4.38 | 8.5 | 7.92
12 cm, двустранен | 9.4 | 8.75 | 17.1 | 15.93
8 cm, едностранен | 1.4 | 1.30 | 2.6 | 2.42
8 cm, двустранен | 2.8 | 2.61 | 5.2 | 4.84

Забележка: GB тук означава 109 байта, GiB означава 230 байта.

Разликата между DVD и CD е в дълбочината на питовете (ямките), в дължината на вълната на записващия/четящия лазерен лъч и числовата апертура на обективa. Това позволява запис и четене на по-къси питове, по-голяма гъстота на пътечките на един диск, а оттам - по-голяма плътност на записа и по-голям обем информация на един диск.

От друга страна DVD технологията използува различен, макар и подобен на CD начин за кодиране на информацията. По-различен и по-надежден е и кодът за корекция на грешките, така дискът се влияе по-слабо от надрасквания и други външни въздействия.

## [редактиране] DVD - новата информационна технология

В момента DVD стандартът е масово разпространен и достъпен. Използва се главно за разпространение на филми и мултимедия. За разлика от обикновения CD диск, DVD носителят е защитен с допълнителни технологии срещу презапис и пиратстко разпространение, като DVD Region Code, CSS (Content Scrambling System) и др. Поради бума на информационния обмен са създадени нови HD-DVD (High Definition DVD) и BD (BlueRay Disc) технологии, които тепърва набират скорост, но едва ли ще изместят скоро DVD стандарта. В момента масово се продават устройства както за четене на DVD дискове, така наречените DVD възпроизводители, така и такива за записване, както за компютри, така и за системи за домашно кино. Според физическия формат DVD дисковете се делят на следните типове: DVD-ROM, DVD-R, DVD-RW, DVD-RAM, DVD+R, DVD+RW, като почти всички нови устройства на пазара могат да разчитат всеки един от горе изброените типове носители (домашните DVD плеери по принцип не могат да четат DVD-RAM). Според информацията, която съдържат, DVD дисковете се подразделят на DVD-Video, DVD-Audio или DVD-ROM (за данни).

## [редактиране] DVD-Video

DVD-Video е логически формат за съхранение на аудио-видео информация върху DVD носител.
Този формат позволява върху един диск да се запишат до 8 писти цифров звук, което съответно означава, че съпровождащото филма озвучаване може да бъде на 8 различни езика, макар че в Европа са най- разпространени дискове с 2 или 3 /рядко 4/ езика. DVD-Video форматът също позволява върху един диск да бъдат съхранени субтитри до 32 езика, многоезични заглавия, автоматично разклоняване на материала за множество сюжетни линии или възрастови ограничения, както и менюта и най-различни интерактивни характеристики.

### [редактиране] Регионално кодиране

В резултат на споразумения между компаниите производители и разпространители на филми е въведено регионално кодиране за DVD-Video формата. Регионалното кодиране е проектирано така, че филм пуснат в продажба на един пазар не може да се гледа в друг район, където филмът все още не е пуснат в търговската мрежа. Регионалните кодове се състоят само от един байт информация, който се чете от плейъра и се проверява дали дискът може да се възпроизведе в региона, където въпросният плейър се разпространява. Регионалните кодове са задължителни за производителя на диска. Съответните дискове трябва да се продават само в региона, за който са лицензирани. ”Пиратските” DVD най-често нямат регионален код, т.е те са с код ALL, което обаче не означава че дискове с код ALL са пиратски.

DVD светът е разделен на 6 региона, като върху дисковете (обложката) задължително има стилизирано изображение на земното кълбо със съответната цифра. В някои случаи дискът е изработен така, че да може да се възпроизвежда в повече от един регион или във всички региони. Тогава върху диска (обложката) има изображение на земното кълбо с думата "ALL" (всички) региони.

Регионите са :

1. САЩ, Канада

2. Европа, Япония, ЮАР, Средният изток. В този регион влиза и България

3.Югоизточна Азия, Източна Азия

4. Австралия, Нова Зеландия, Океания, Централна Америка, Южна Америка, Карибите

5. Държавите на бившият Съветски Съюз, Индия, Африка, Северна Корея, Монголия

6. Китай

### [редактиране] Регионалните кодове и крайният потребител

С все по-масовото навлизане в употреба на преносимите компютри (лаптопи) регионалното кодиране на филмите сериозно ограничават крайния потребител. Производителите на лаптопи и четящи устройства не се отказват от регионалното кодиране, с което преносимите компютри стават по-малко фукнционални по отношение на възможността на потребителя да гледа DVD филми. Постигнатото съгласие между компаниите производители и разпространители на филми и производителите на компютри силно ощетява правата на потребителите.

Взето от „http://bg.wikipedia.org../../../d/v/d/DVD_1991.html“.

Категория: Носители на информация

##### Views

- Статия
- Беседа
- Текуща версия

##### Търсене

##### На други езици

- Afrikaans
- Alemannisch
- العربية
- Asturianu
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- ქართული
- 한국어
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文